সিলেট জেলা ও মহানগর বিএনপি নেতৃবৃন্দ বলেছেন- অবৈধ ফ্যাসিস্ট সরকার দেশে পুনরায় ৫ জানুয়ারীর মতো ভোটার বিহীন নির্বাচনের পায়তারা করছে। জনপ্রিয়তায় ঈর্ষান্বিত হয়ে নির্বাচন থেকে দূরে সরিয়ে রাখতেই তিন বারের সাবেক সফল প্রধানমন্ত্রী গণতন্ত্রের মা দেশনেত্রী বেগম খালেদা জিয়াকে ষড়যন্ত্রমূলক মামলার ফরমায়েসী রায়ে সাজা দিয়ে কারাগারে আটকে রেখেছে। বিএনপি চেয়ারপার্সন দেশনেত্রী বেগম খালেদা জিয়াকে অবৈধ সরকার শুধু কারাগারে আটকে রেখেই ক্ষান্ত হয়নি, আইন ও মানবাধিকারকে বৃদ্ধাঙ্গুলি দেখিয়ে বিনা চিকিৎসায় দেশনেত্রীকে মৃত্যুর মুখে ঠেলে দিচ্ছে। গুরুতর অসুস্থ থাকার পরও তাঁর সুচিকিৎসা নিশ্চিত করতে সরকার কোন পদক্ষেপ না নিয়ে প্রমাণ করেছে তারা রাজনৈতিক প্রতিহিংসা চরিতার্থ করতেই বেগম খালেদা জিয়ার প্রতি বিচারের নামে অবিচার চালিয়ে কারাগারে প্রেরণ করেছে। আইন ও মানবাধিকারের প্রতি ন্যুনতম শ্রদ্ধাবোধ থাকলে সরকার অবিলম্বে দেশনেত্রী বেগম খালেদা জিয়াকে মুক্তি দিয়ে তাঁর সুচিকিৎসা নিশ্চিত করবে। অন্যথায় যে কোন পরিস্থিতির দায়ভার সরকারকেই বহন করতে হবে।